**PROTOCOL ELECCIONS GENERALS 2015:**

**CANDIDATURA DE CONFLUÈNCIA**

Amb l’objectiu de conformar, junt amb altres organitzacions polítiques, moviments socials i actors de la societat civil, un espai valencià de canvi, que articule un espai polític a l’àmbit estatal per defensar les demandes i necessitats dels valencians i valencianes, es proposa la constitució d’una coalició electoral per presentar candidatures a les circumscripcions d’Alacant, Castelló i València per a les Eleccions Generals del 20 de desembre de 2015. La concreció de l’objectiu polític d’aquesta coalició es troba a l’acord polític **“És el moment. Acord Ciutadà pel Canvi”** (Annex).

**La sigla** de la coalició electoral constituïda per mitjà d’aquest acord serà : **Compromís-Podemos.**

**L'anagrama** serà el resultat d'un disseny professional conjunt.

La seua denominació serà: **Podemos-Compromís-És el moment**

**L’àmbit de la coalició electoral és el País Valencià**, en les tres circumscripcions electorals de Castelló, València i Alacant. Podemos exceptuarà aquestes circumscripcions de l’àmbit en que es presente a la resta de l’Estat i Compromís no es presentarà a cap altra circumscripció estatal.

**Es constituirà un òrgan col·legiat de coordinació i direcció política**, anomenat Comissió de Coordinació conformada per 3 membres de cadascuna de les formacions polítiques. La ponderació de vot es de 50% Compromís i 50% Podemos.

**Es formarà Grup Parlamentari propi** amb els diputats i diputades que resulten elegits per aquesta Coalició al Congres dels Diputats que especificarà la seua condició valenciana. Igualment al Senat.

Els càrrecs representatius d’aquest grup parlamentari es distribuiran de la següent manera:

- Portantveu: **Compromís**

- 1r Portantveu adjunt: **Podemos**

- 2n Portantveu adjunt: **Compromís**

- Secretaria del Grup: **Podemos**

**La representació legal de la candidatura** l’ostentarà de forma col·legiada entre un membre de Compromís i un de Podemos

**Les necessitats econòmiques de la coalició** seran cobertes, un 50% Podemos i 50% Compromís.

L’administració econòmica i pressupostària estarà centralitzada a l’àmbit de la Comunitat Valenciana.

**El finançament de campanya serà assumit** per les dues forces polítiques a relació del 50% cadascuna.

**La subvenció obtinguda en base als resultats electorals** serà tornada a les forces polítiques en la mateixa proporció en la que aquestes aporten al finançament de la campanya: 50% cadascuna. De la mateixa manera es gestionaràn els recursos del Grup Parlamentari.

**Les candidatures** i distribució de llocs en les llistes electorals al Congrés dels Diputats:

|  |  |  |
| --- | --- | --- |
| València  1 Compromís  2 Podemos  3 Compromís  4 Podemos  5 Podemos  6 Compromís  7 Podemos  8 Compromís  9 Podemos  10 Compromís  11 Podemos  12 Compromís  13 Podemos  14 Compromís  15 Podemos  16 Compromís | Alacant  1 Podemos  2 Compromís  3 Podemos  4 Compromís  5 Podemos  6 Compromís  7 Podemos  8 Compromís  9 Podemos  10 Compromís  11 Podemos  12 Compromís | Castelló  1 Compromís  2 Podemos  3 Podemos  4 Compromís  5 Compromís |

- Al Senat:

|  |  |  |
| --- | --- | --- |
| València  1 Podemos  2 Compromís  3 Independent | Alacant  1 Podemos  2 Compromís  3 Independent | Castelló  1 Compromís  2 Podemos  3 Independent |

Podran formar part de les llistes persones independents de consens entre Compromís-Podemos en representació d’altres organitzacions polítiques, moviments socials i actors de la societat civil que també s’integrarien en tots els termes del present acord de la manera que es consensuara.

**La Campanya electoral** serà dirigida pel Comite de Campanya conformat per 3 membres de Compromís i 3membres de Podemos. Un equip tècnic s'encarregarà de qüestions comunicatives, operatives i logístiques.

El comitè de campanya garantirà una presència i visibilitat iguals de les forces de la coalició.

**El Programa Electoral** de la coalició el seu contingut i el procés d’elaboració serà consensuat entre Compromís-Podemos. El programa electoral serà responsabilitat de la Comissió de Programa, que serà nomenada per la Comissió de Coordinació i tindrà els mateixos membres de Compromís i de Podemos.

**Es redactarà un Codi Ètic** propi de la coalició electoral que serà subscrit pels candidats i les candidates que determine els seus drets i obligacions.